**PATVIRTINTA**

 Direktoriaus 2017 m. vasario 28 d.

 įsakymu Nr. V1- 79

**ŠALČININKŲ R. DIEVENIŠKIŲ ,,RYTO“ GIMNAZIJOS**

**INŽINIERIAUS-KOMPIUTERININKO**

**PAREIGINIAI NUOSTATAI**

1. **BENDROJI DALIS**

1.Šalčininkų r. Dieveniškių ,,Ryto“ gimnazijos kompiuterių priežiūros inžinieriaus pareigybė reikalinga Šalčininkų r. Dieveniškių ,,Ryto“ gimnazijos (toliau – Gimnazijos) nuostatuose ir šiame pareigybės aprašyme numatytai veiklai vykdyti.

2. Kompiuterių priežiūros inžinieriaus pareigybė yra priskirta specialistų pareigybių grupei.

3. Pareigybės lygis - B.

4. Inžinierių į darbą priima ir atleidžia direktorius, vadovaudamasis Lietuvos Respublikos įstatymų ir kitų teisės aktų nustatyta tvarka.

5. Kompiuterių priežiūros inžinierius pavaldus direktoriaus pavaduotojui ūkio reikalams.

**II. SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

6. Gimnazijos kompiuterių priežiūros inžinieriumi (toliau- Inžinierius) priimamas dirbti

asmuo, turintis specialųjį aukštąjį išsilavinimą, darbo patirtį, susijusią su kompiuterinės

technikos panaudojimu.

7. Inžinierius turi išmanyti apie lokalius ir globalius kompiuterių tinklus, žinoti naujausią informaciją apie kompiuterinės ir programinės įrangos problemas šalyje ir naujoves

užsienyje bei kūrybiškai jas taikyti rengiant ir įgyvendinant kompiuterines programas.

8. Inžinierius turi žinoti, mokėti ir išmanyti:

8.1. įstatymus, norminius teisės aktus kompiuterizacijos klausimais;

8.2. elektroninio pašto ir elektroninio parašo įstatymus;

8.3. kompiuterinį programavimą;

8.4. duomenų bazės panaudojimo tvarką ir galimybes;

8.5. kompiuterinę techniką ir programinę įrangą;

8.6. darbo su kompiuteriais metodiką ir praktiką;

8.7. kompiuterines sistemas;

8.8. Gimnazijos darbo organizavimą, valdymą ir ekonomiką;

8.9. kompiuterinio tinklo plėtojimo galimybes;

8.10. saugos ir sveikatos, elektrosaugos ir priešgaisrinės saugos reikalavimus;

8.11. operacinės sistemos pagrindus.

9. Inžinierius privalo nuolat tobulinti kvalifikaciją, domėtis naujovėmis.

10. Inžinierius privalo savo darbe vadovautis Lietuvos Respublikos įstatymais, gimnazijos

nuostatais, direktoriaus įsakymais, gimnazijos darbo tvarkos taisyklėmis, darbuotojų saugos ir

sveikatos instrukcijomis, pareigybės aprašymu.

1. **KOMPIUTERIŲ PRIEŽIŪROS INŽINIERIAUS PAREIGOS**

11. Rengti kompiuterinę, skaičiavimo techniką, programinę įrangą reglamentuojančius

dokumentus ir organizuoti jų vykdymą.

12. Koordinuoti administracijos veiklą, vykdant kompiuterinės technikos ir programinės įrangos diegimo programas ir kontroliuoti jų vykdymą.

13. Atlikti sisteminę ir tinklinę programų priežiūrą.

14. Patarti įsigyjant kompiuterinės technikos medžiagas ir įrenginius, vykdyti gimnazijos kompiuterizacijos ir darbuotojų mokymo programas.

15. Užtikrinti IT įrangos saugumą: tikrinti visas įstaigoje esančias IKT priemones (išvalyti, esant būtinybei – perinstaliuoti, patikrinti antivirusines programas ir pan.).

16. Padėti Gimnazijos darbuotojams išmokti ir panaudoti kompiuterines programas, prižiūrėti ir tobulina naudojamas programas.

17. Kurti naujus Gimnazijos veiklos kompiuterinių programų modulius ir ryšius.

18. Vykdyti Gimnazijos direktoriaus ar jo įgaliotų asmenų nurodymus Gimnazijos kompiuterizacijos, sisteminės ir programinės įrangos panaudojimo klausimais

19. Atlikti nesudėtingus kompiuterių ir jų įrenginių remonto darbus. Nepavykus pašalinti gedimų, kreiptis į gimnazijos direktorių dėl kompiuterių ir jų įrenginių remonto kitose įmonėse.

20. Talkinti mokytojams naudojant kompiuterius ir atlikti jų užsakymus (reikiamos programinės įrangos įdiegimas ir kt.).

21. Tausoti gimnazijos nuosavybę, rūpestingai naudotis orgtechnikos priemonėmis.

22. Laikytis nustatytos materialinių vertybių bei dokumentų saugojimo tvarkos.

23. Neatskleisti tarnybinių paslapčių ar kitos konfidencialaus pobūdžio informacijos,

kuri gali pakenkti gimnazijos veiklai bei užtikrinti kompiuteriuose esančios informacijos saugumą ir konfidencialumą.

24. Vykdyti direktoriaus nustatytus metinius uždavinius, esant reikalui atlikti kitus darbus, nurodytus Gimnazijos direktoriaus, neviršijant nustatyto darbo laiko.

1. **KOMPIUTERIŲ PRIEŽIŪROS INŽINIERIAUS TEISĖS**

25. Reikalauti, kad pateikta užduotis būtų suprantama, kad būtų pateikti reikiami pradiniai duomenys.

26. Reikalauti, kad patalpos, darbo vietos įrengimas, apšvietimas, triukšmas atitiktų

norminius reikalavimus (darbo vieta turi būti suprojektuota ir įrengta taip, kad darbuotojas galėtų

laisvai prie jos prieiti, turėtų pakankamai erdvės darbo ir kitiems judesiams atlikti bei kūno

padėčiai ir pozai keisti).

27. Dalyvauti pasitarimuose darbo klausimais, teikti pasiūlymus darbų kokybei gerinti.

28. Kelti kvalifikaciją kursuose, seminaruose.

1. **KOMPIUTERIŲ PRIEŽIŪROS INŽINIERIAUS ATSAKOMYBĖ**

29. Inžinierius atsako už:

29.1. nepatenkinamą kompiuterizacijos priemonių įdiegimo kokybę;

29.2. administracijos vadovo nustatytų terminų nesilaikymą;

29.3. neteisingus duomenis rengiamuose dokumentuose;

29.4. patikėtų intelektualių ir materialinių vertybių neišsaugojimą ir praradimą;

29.5. neteisingą ir nepatikimą kompiuterinės technikos, programinės ir sisteminės įrangos naudojimą;

29.6. laiku ir teisingą darbo užduoties įvykdymą;

29.7. darbuotojų saugos ir sveikatos, priešgaisrinės saugos, elektrosaugos dirbant kompiuteriu reikalavimų laikymąsi;

29.8. patikėtos informacijos išsaugojimą;

30. Už savo pareigų netinkamą vykdymą inžinierius atsako Lietuvos Respublikos įstatymų nustatyta tvarka.

**IV. MOKINIŲ SAUGUMO UŽTIKRINIMAS**

31. Inžinierius, įtaręs ar pastebėjęs žodines, fizines, socialines patyčias, smurtą:

31.1. nedelsdamas įsikiša ir nutraukia bet kokius tokį įtarimą keliančius veiksmus;

31.2.primena mokiniui, kuris tyčiojasi, smurtauja ar yra įtariamas tyčiojimusi, gimnazijos nuostatas ir mokinio elgesio taisykles;

31.3. raštu informuoja patyrusio patyčias, smurtą mokinio klasės auklėtoją apie įtariamas ar įvykusias patyčias;

31.4. esant grėsmei mokinio sveikatai ar gyvybei, nedelsiant kreipiasi į pagalbą galinčius suteikti asmenis (tėvus (globėjus, rūpintojus) ir/ar mokyklos darbuotojus, direktorių) ir/ar institucijas (pvz.: policiją, greitąją pagalbą ir kt.).

32.Inžinierius, įtaręs ar pastebėjęs patyčias kibernetinėje erdvėje arba gavęs apie jas pranešimą:

32.1. esant galimybei išsaugo vykstančių patyčių kibernetinėje erdvėje įrodymus ir nedelsdamas imasi reikiamų priemonių patyčioms kibernetinėje erdvėje sustabdyti;

32.2. įvertina grėsmę mokiniui ir esant poreikiui kreipiasi į pagalbą galinčius suteikti asmenis (tėvus (globėjus rūpintojus) ir/ar mokyklos darbuotojus, direktorių) ar institucijas (policiją);

32.3. pagal galimybes surenka informaciją apie besityčiojančių asmenų tapatybę, dalyvių skaičių ir kitus galimai svarbius faktus;

32.4. raštu informuoja patyčias patyrusio mokinio klasės auklėtoją apie patyčias kibernetinėje erdvėje ir pateikia įrodymus (išsaugotą informaciją);

32.5. turi teisę apie patyčias kibernetinėje erdvėje pranešti Lietuvos Respublikos ryšių reguliavimo tarnybai pateikdamas pranešimą interneto svetainėje adresu [www.draugiskasinternetas.lt](http://www.draugiskasinternetas.lt).

Parengė\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 ( pareigos, parašas, vardas, pavardė)

Susipažinau ir sutinku:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (parašas ) (data) (vardas, pavardė)